techiaith/cofnodycynulliad_en-cy huggingface dataset:
English: Thank you very much, Chair. May I first of all congratulate Wyn for describing the landscape in such a magnificent way this morning? I have a few questions that are perhaps a little bit more technical in nature, and looking to the future, particularly with regard to the role of the Senedd here and the Welsh Government in developing how the tribunals will operate from now on. So, if I could ask a first question, following some of what you've already said, what should the Welsh Government and Welsh Tribunals try to prioritise in reforming tribunal procedures as we move forward? I accept what you've described as the situation up to date, but we're also looking at moving forward, and how the Welsh Government and the Senedd here can help you, in a way.
Welsh: Diolch yn fawr, Gadeirydd. Allaf i yn gyntaf longyfarch Wyn am ddisgrifio'r tirwedd mewn modd bendigedig y bore yma? Mae gyda fi gwpwl o gwestiynau ychydig bach yn fwy technegol efallai, ac yn edrych ymlaen, ac yn benodol yn mynd ar ôl rôl y Senedd yma a Llywodraeth Cymru yn datblygu sut fydd y tribiwnlysoedd yn gweithio o hyn ymlaen. Felly, os allaf i ofyn cwestiwn bach cyntaf, yn dilyn rhan o'r pethau rydych chi wedi eu dweud, beth fyddai Llywodraeth Cymru a Thribiwnlysoedd Cymru eisiau eu blaenoriaethu wrth ddiwygio gweithdrefnau tribiwnlysoedd wrth inni symud ymlaen? Dwi'n cymryd mai beth rydych chi wedi ei ddisgrifio sy'n digwydd rŵan, ond rydyn ni'n edrych hefyd ar symud ymlaen, o ochr sut byddai Llywodraeth Cymru a'r Senedd yma yn eich helpu chi, mewn ffordd.
English: I don't know - in the meantime, can Rhian tell us anything on that question?
Welsh: Dwi ddim yn gwybod - yn y cyfamser, ydy Rhian yn gallu dweud rhywbeth?
English: I'll ask the question again, slightly more succinctly this time. From the point of view of the Welsh Government and the Senedd - that's what I'm focusing on. I accept what you've said about what the situation has been like to date, but what should the Welsh Government and Welsh Tribunals try to prioritise in reforming tribunal procedures in moving forward?
Welsh: Fe wnaf i ofyn y cwestiwn eto, mewn ffordd fer y tro yma. O ochr Llywodraeth Cymru a'r Senedd mae'r cwpwl o gwestiynau sydd gyda fi. Dwi'n cymryd eich disgrifiad chi o beth sydd wedi digwydd i fyny at rŵan, ond beth ddylai Llywodraeth Cymru a Thribiwnlysoedd Cymru ceisio ei flaenoriaethu wrth ddiwygio gweithdrefnau tribiwnlysoedd wrth symud ymlaen?
English: Well, thank you, but no, the questions I had have been answered - thank you very much to Rhian and Wyn for that. Back to you, Chair. I'm aware of time. Thank you.
Welsh: Wel, diolch yn fawr, ond na, mae'r cwestiynau a oedd gen i wedi cael eu hateb - diolch yn fawr i Rhian a Wyn am hwnna. Yn ôl i chi, Gadeirydd. Dwi'n ymwybodol o'r amser. Diolch yn fawr.
English: Just very quickly, because - . Is the interpretation system working now?
Welsh: Jest yn gyflym iawn, achos - . Ydy'r system gyfieithu'n gweithio nawr?
English: Excellent. Thank you very much. One very brief question - there are some issues that are outstanding, but I think we'll leave them for today. Can you briefly outline why the mental health review tribunal practice direction allows the tribunal to dispense with a hearing where paragraph 12 (2) of Schedule 8 to the UK Coronavirus Act 2020 applies, when the equivalent practice direction for England, with regard to the mental health review tribunal, allows the tribunal to suggest a paper hearing alone? Why the difference - the dispensation with the hearing in Wales, and a paper hearing in England, with regard to the coronavirus. Thank you.
Welsh: Diolch yn fawr. Un cwestiwn byr - mae yna gwpl o faterion, ond dwi'n credu y gwnawn ni eu gadael nhw am heddiw. Allwch chi, yn fyr, amlinellu pam mae cyfarwyddyd ymarfer y tribiwnlys adolygu iechyd meddwl yn caniatáu i'r tribiwnlys hepgor gwrandawiad pan fo paragraff 12 (2) o Atodlen 8 i Ddeddf Coronafeirws 2020 y Deyrnas Unedig yn gymwys, tra bod y cyfarwyddyd ymarfer cyfatebol yn Lloegr, ynglŷn â'r tribiwnlys adolygu iechyd meddwl, yn caniatáu i'r tribiwnlys awgrymu gwrandawiad papur yn unig? Pam y gwahaniaeth - hepgor y gwrandawiad yng Nghymru, a gwrandawiad papur yn Lloegr? Fe fyddwch chi wedi clywed am y coronafeirws, sbo. Diolch.
English: Thank you very much and good morning. I don't think you answered the exact question that Lynne Neagle asked about raising standards. Some commentators are concerned that the new curriculum could actually exacerbate the attainment gap and make it worse, and that standards will suffer as a result of that. What's your response to that specific point?
Welsh: Diolch yn fawr a bore da. Dwi ddim yn meddwl eich bod chi wedi ateb yr union gwestiwn oedd Lynne Neagle yn holi ynglŷn â chodi safonau. Mae rhai sylwebyddion yn bryderus y bydd y cwricwlwm newydd yn gallu gwaethygu, a dweud y gwir, y bwlch cyrhaeddiad, ac y bydd safonau yn dioddef yn sgil hynny. Beth ydy eich ymateb chi i'r pwynt penodol yna?
English: So, you believe that it will contribute towards raising Wales in the Programme for International Student Assessment league tables, for example?
Welsh: Felly, rydych chi'n credu y bydd o'n cyfrannu tuag at godi Cymru yn y tablau PISA, er enghraifft?
English: When would you expect to see Wales starting to perform better in those PISA league tables, given that it is going to take time for the curriculum to bed in? So, how much time will you give it? What's your target in terms of improving Wales's performance in PISA?
Welsh: Pa bryd fyddwch chi, felly, yn disgwyl gweld Cymru yn dechrau perfformio yn well yn y tablau PISA, o gymryd mae hi'n mynd i gymryd amser i'r cwricwlwm wreiddio, mae'n debyg? Faint o amser ydych chi'n ei roi rŵan? Beth ydy'ch targed chi o ran codi perfformiad Cymru yn PISA?
English: And finally from me in this section, Chair, the Scottish experience. It hasn't been entirely positive in terms of the introduction of the new curriculum there. So, what do you take from what's happened in Scotland, and how can we learn from that here in Wales?
Welsh: Ac yn olaf gen i, Cadeirydd, yn yr adran yma, beth bynnag, y profiad yn yr Alban. Dydy o ddim wedi bod yn hollol unionsyth, y profiad o gyflwyno'r cwricwlwm yn fanno, nac ydy? Beth ydych chi'n ei gymryd o beth sydd wedi digwydd yn yr Alban, a sut ydym ni'n mynd i fedru dysgu o hynny yng Nghymru?
English: Yes, thank you. You've mentioned schools, parents, business, a number of different partnerships in terms of devising the local curriculum. What will be the role of the local authorities in terms of strategic educational issues in terms of the curriculum, and what will the role of the consortia be too? Are you taking away from the work that they're currently undertaking in certain areas by providing the power directly to the schools?
Welsh: Ie, diolch. Rydych chi wedi sôn am yr ysgolion, y rhieni, byd busnes, llawer o bartneriaethau ynglŷn â dyfeisio y cwricwlwm lleol. Beth fydd rôl yr awdurdodau lleol o ran materion strategol addysgol o ran y cwricwlwm, a rôl y consortia hefyd? Ydych chi'n tynnu oddi wrth y gwaith maen nhw'n ei wneud mewn ambell i faes ar hyn o bryd drwy roi y grym yn uniongyrchol yn nwylo'r ysgol?
English: But what will happen, for example, to strategic planning around Welsh-medium education - the Welsh in education strategic plans, for example - which, at the moment, are drawn up at the local authority level? If they won't have a role in those aspects and the power sits with the schools - and there are other examples, I'm sure, of strategic working in order to reach a particular target set by local authorities - what will happen to that strata of work?
Welsh: Ond beth fydd yn digwydd, er enghraifft, i gynllunio strategol o gwmpas addysg cyfrwng Cymraeg - y WESPs, er enghraifft - sydd ar hyn o bryd yn cael eu llunio ar lefel awdurdod? Os nad oes ganddyn nhw rôl yn mynd i fod yn yr agweddau yna, a bod y grym yn nwylo'r ysgolion lleol - ac mae yna enghreifftiau eraill, mae'n siŵr, o weithio strategol er mwyn cyrraedd nod mae awdurdod lleol wedi'i osod - beth sy'n mynd i ddigwydd i'r haen yna o waith?
English: Just a few things - I assume we're drawing to the end of the session, but there were a few questions that I did want to ask. You have three codes in the Bill: the code on 'what matters', which notes the key concepts for the AoLEs; the progress code, in order to note the way in which the curriculum is providing for progress; and then you have a third code on the mandatory element of relationships and sexuality education. I was wondering why you thought that you needed a particular code to cover that area, and why there isn't a need for a code for other mandatory elements contained within the Bill, or other areas of learning and experience within the Bill.
Welsh: Jest cwpwl o bethau - dwi'n cymryd ein bod ni'n dod at ddiwedd y sesiwn, felly cwpwl o bethau gen i. Mae gennych chi dri chod yn y Bil: cod yr 'hyn sy'n bwysig', sydd yn nodi'r cysyniadau allweddol ar gyfer y meysydd dysgu a phrofiad; y cod cynnydd, er mwyn nodi'r ffordd y mae'r cwricwlwm yn gwneud darpariaeth ar gyfer cynnydd; ac wedyn mae gennych chi god am yr elfen fandadol addysg cydberthynas a rhywioldeb. Eisiau gwybod oeddwn i pam ydych chi'n meddwl bod angen cynnwys cod penodol ar y maes yma, a pham nad oes dim angen cod ar gyfer elfennau mandadol eraill y Bil, neu feysydd dysgu a phrofiad eraill y Bil.
English: Yes, I accept that and welcome the clarity that the code will hopefully provide. My point is that there are other areas of the curriculum that need the same level of clarity in order to have that same consistency across schools. So, would you be open, as we go through scrutiny of this Bill, that there could be additional codes added if the feeling emerges in other areas that we would need that clarity too?
Welsh: Iawn, dwi'n derbyn hynna ac yn croesawu'r eglurder sydd, gobeithio, yn mynd i fod yn y cod. Fy mhwynt i ydy bod yna ardaloedd eraill o'r cwricwlwm sydd angen yr un eglurder er mwyn cael yr un cysondeb ar draws ysgolion. Felly, a fyddech chi'n agored, wrth i'r Bil yma fynd drwyddo, fod yna godau eraill yn cael eu hychwanegu, os daw'r teimlad yn glir mewn meysydd eraill bod angen yr eglurder hefyd?
English: I do accept your argument on this specific code, but my point would be that clarity could be provided in other areas and that would be welcomed, and the way to do that would be to add a code. Now, finally from me, Chair - and thank you for allowing me to ask on these general issues at the end - in your written statement of last week, you stated that the curriculum will provide a framework to allow every school to plan and implement its own curriculum - and we've discussed that. But you went on to say 'within a national approach' - within a national framework, I suppose. And you also said in the statement that you need to see that in order to have consistency for learners across Wales. So, what, in the Bill, will secure that consistency, and what is the national framework that you mentioned last week?
Welsh: Iawn, dwi'n derbyn eich dadl chi ynglŷn â'r cod penodol yma. Fy nadl i ydy efallai y byddai eglurder mewn meysydd eraill yn cael ei groesawu hefyd, a'r ffordd o wneud hynny fyddai efallai ychwanegu cod i wneud hynny. Yn olaf gen i, Gadeirydd - a diolch am adael i fi ofyn am faterion cyffredinol ar y diwedd fel hyn - yn eich datganiad ysgrifenedig wythnos diwethaf, gwnaethoch chi ddweud y bydd y cwricwlwm yn rhoi fframwaith i ganiatáu i bob ysgol gynllunio a gweithredu ei chwricwlwm ei hun - ac rydyn ni wedi bod yn trafod hynny. Ond aethoch chi ymlaen i ddweud 'o fewn national approach ', gwnaethoch chi ei ddweud - o fewn fframwaith cenedlaethol. Beth yw ' approach '? A gwnaethoch chi ddweud yn eich datganiad eich bod chi angen gweld hwnna er mwyn cael cysondeb i ddysgwyr ar draws Cymru. Beth, yn y Bil, sydd yn mynd i sicrhau'r cysondeb yna, a beth yw'r fframwaith cenedlaethol yma roeddech chi'n sôn amdano fo yr wythnos diwethaf?
English: Thank you very much, Chair, and good afternoon to you all.
Welsh: Diolch yn fawr, Cadeirydd, a phrynhawn da i chi i gyd.
English: Well, Chair, Dai Lloyd and I, both of us, want to see the fundamental reform of the constitution of the United Kingdom, but we have different approaches to that in mind. I wouldn't see entirely eye to eye with Dai that the Welsh Government has been complaining; I would say that we have a track record of making alternative policy suggestions that are creative and collaborative. The constitutional debate is at the heart of this, but there's also a practical consideration here. These powers are being used because the Welsh Government and stakeholders across Wales in the world of business and agriculture and so on see this as a positive thing for produce here in Wales, and there is demand that we have the flexibility to do this in future. So, I would say that there is a very practical aspect to this, not just this constitutional aspect. And in that regard, it is possible to win people around in terms of the debate. It's a constitutional debate but it's also a practical debate that impacts on the lives of people, and at heart, people in Wales, as a whole, I would say, don't want to see the importing to the market in Wales of foods from abroad that have been produced to a lower standard than our farmers adhere to. We don't want to see that, and that is a significant risk if what we foresee in these proposals comes to pass without reform.
Welsh: Wel, Gadeirydd, mae Dai Lloyd a finnau, y ddau ohonon ni, eisiau gweld diwygio elfennol i gyfansoddiad y Deyrnas Gyfunol, ond bod gyda ni gyfeiriad gwahanol mewn golwg. Fuaswn i ddim yn gweld yn gwbl llygad yn llygad ynglŷn â'r ffaith mai cwyno mae Llywodraeth Cymru yn ei wneud; buaswn i'n dweud bod gyda ni track record o wneud cynigion polisi amgen, creadigol, adeiladol, cydweithredol yn hyn. Ac mae'r ddadl gyfansoddiadol, wrth gwrs, yn greiddiol i hyn, ond mae hefyd cwestiwn ymarferol yn hwn i gyd hefyd. Hynny yw, mae'r pwerau yma'n cael eu defnyddio oherwydd bod Llywodraeth Cymru a rhanddeiliaid ar draws Cymru ym myd busnes, amaeth ac eraill yn gweld hyn fel peth positif i gynnyrch yma yng Nghymru, ac mae galw bod gyda ni'r sicrwydd bod hyblygrwydd i wneud hynny yn y dyfodol hefyd. Felly, buaswn i'n dweud bod gogwydd ymarferol iawn i hyn, nid jest yr agwedd gyfansoddiadol, ac yn hynny o beth, mae'n bosib ennill pobl i'r ddadl. Hynny yw, mae'n ddadl gyfansoddiadol, ond mae'n ddadl ymarferol hefyd sy'n effeithio ar fywydau pobl. Yn y bôn, dyw pobl yng Nghymru ar y cyd, buaswn i'n dweud, ddim eisiau gweld mewnforio i'r farchnad yng Nghymru bwydydd o gynnyrch tramor sydd wedi'i gynhyrchu i safon is nag y mae ein ffermwyr ni yn ei gynhyrchu yma. Dŷn ni ddim eisiau gweld hwnna, ac mae hynny'n risg sylweddol os aiff beth rŷn ni'n darogan i'r cynigion yma yn ei flaen heb ddiwygio.
English: I would, again, agree with you about that, Minister. Sometimes people accuse people like me about going on and on about the constitution and powers, but, of course, the practical aspect of this is if we can't do anything about our lack of powers in this field, or a lack of recognition in terms of this new scheme, we are going to have chlorinated chicken in Wales, and that's the practical aspect of this discussion, or the lack of power in terms of the Welsh Government. I'll park that there, but there is a practical point to any discussion on the constitution, I would say. To move on, because I know that time is short, I mentioned Ireland in passing now - the Northern Ireland protocol and so on, that boundary in the sea between Wales and Ireland. The ports have been mentioned and the infrastructure there - the new infrastructure that will be needed in the ports. There was a great deal of mention made about Dover - of course, it stems from the old Welsh word 'dŵr' - but I'm concerned more about Holyhead, of course, and the infrastructure there. Do you know what's going to happen with regard to the construction of the infrastructure to enable our ports to cope with imports and so on, as has been announced this week? What's happening in Holyhead and what kind of input have you had as Welsh Government in any discussions with regard to what is happening in Holyhead, in Fishguard and Pembroke Dock, and any other port that I haven't mentioned?
Welsh: Mi fuaswn i, eto, yn cytuno efo chi yn fanna, Weinidog. Ie, weithiau mae pobl yn cyhuddo pobl fel fi am fod wastad yn mwydro ymlaen am bwerau a'r cyfansoddiad ac ati, ond, wrth gwrs, yr agwedd ymarferol ydy os nad ydyn ni'n gallu gwneud rhywbeth ynglŷn â'n diffyg pwerau ni yn y maes yma, neu'r diffyg cydadnabod o ran y cynllun newydd yma, rydyn ni'n mynd i gael cyw iâr clorinedig yng Nghymru, a dyna ydy'r ymarferol sy'n deillio allan o'r drafodaeth yma, neu'r diffyg grym o ran Llywodraeth Cymru. Mi wna i adael hwnna lle mae e, ond wastad mae yna bwynt ymarferol i unrhyw drafodaethau ynglŷn â'r cyfansoddiad. I droi, achos dwi'n sylweddoli bod amser yn dynn, rôn i wedi crybwyll Iwerddon jest nawr yn frysiog - protocol Gogledd Iwerddon ac ati, ffin caled lawr y môr yn fanna. O ran porthladdoedd, rydym ni wedi cael sôn am isadeiledd newydd porthladdoedd nawr. Mae yna gryn dipyn o sôn am Ddofr - wel, Dover, yntefe; mae'n deillio o'r hen air Cymraeg yn wreiddiol - ond dwi'n poeni mwy am Gaergybi yn naturiol, ac isadeiledd. Ydych chi'n gwybod beth sy'n mynd i ddigwydd ynglŷn ag adeiladu isadeiledd i alluogi ein porthladdoedd ni i ymdopi efo meysydd mewnfudo ac ati, fel sydd wedi cael ei gyhoeddi'r wythnos yma? Beth sy'n digwydd yng Nghaergybi, a pha fath o fewnbwn ydych chi wedi'i gael fel Llywodraeth Cymru i unrhyw drafodaethau ynglŷn â beth sy'n digwydd yng Nghaergybi, Abergwaun, Doc Penfro ac unrhyw borthladd arall efallai dwi ddim wedi sôn amdano?
English: Thank you very much for that. I am aware that time is against me. That was very interesting. Thank you very much, Minister, I'll leave it there.
Welsh: Diolch yn fawr. Dwi'n ymwybodol o'r amser. Diddorol iawn. Diolch yn fawr, Weinidog, fe wna i adael e'n fanna.
English: Good morning and welcome to this Plenary session. Before we begin, I want to set out a few points. A Plenary meeting held using video-conference in accordance with the Standing Orders of the Welsh Parliament constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda. I would remind Members that Standing Orders relating to order in Plenary meetings apply to this meeting. They're equally applicable to Members in the Siambr as those joining virtually. This meeting will be held in a hybrid format with some Members in the Senedd Siambr and others joining by video-conference. Having consulted with the Business Committee, I have determined that in accordance with Standing Order 34.14A-D, Members will be able to vote from any location via electronic means. I also note that in accordance with Standing Order 34.15, the public have been excluded from attending this Plenary meeting is required to safeguard public health. The meeting will be broadcast live, and a Record of Proceedings will be published in the usual way.
Welsh: Bore da. Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo yn unol â Rheolau Sefydlog Senedd Cymru yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar eich agenda chi. Dwi eisiau atgoffa Aelodau fod Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma, ac yr un mor berthnasol i'r Aelodau sydd yn y Siambr ag i'r rhai sydd yn ymuno ar gynhadledd fideo. Bydd y cyfarfod yn cael ei gynnal mewn fformat hybrid, gyda rhai Aelodau yn y Siambr a rhai yn ymuno drwy gynhadledd fideo. Ar ôl ymgynghori â'r Pwyllgor Busnes, rwyf wedi penderfynu bydd Aelodau, yn unol â Rheol Sefydlog 34.14A-D, yn gallu pleidleisio o unrhyw leoliad drwy ddulliau electronig. Rwyf yn hysbysu hefyd fod y cyhoedd yn unol â Rheol Sefydlog 34.15 wedi cael eu gwahardd rhag bod yn bresennol yn y Cyfarfod Llawn yma, fel sy'n ofynnol er mwyn amddiffyn iechyd y cyhoedd. Bydd y cyfarfod yn cael ei ddarlledu'n fyw a Chofnod y Trafodion yn cael ei gyhoeddi yn y ffordd arferol.
English: The first item is questions to the First Minister, and the first question is from Hefin David.
Welsh: Yr eitem gyntaf, felly, yw'r cwestiynau i'r Prif Weinidog, ac mae'r cwestiwn cyntaf gan Hefin David.
English: Llywydd, I thank Hefin David for that question. The reopening of the whole business sector in Wales has been carried out in consultation with businesses, representative bodies and trade unions to ensure that our approach to reopening is safe, proportionate and fair to businesses, workers and to customers. I announced further lockdown-easing measures and a supporting timetable on Friday of last week.
Welsh: Llywydd, diolchaf i Hefin David am y cwestiwn yna. Cymerwyd y cam o ailagor y sector busnes cyfan yng Nghymru mewn ymgynghoriad â busnesau, cyrff cynrychioliadol ac undebau llafur i sicrhau bod ein dull o ailagor yn ddiogel, yn gymesur ac yn deg i fusnesau, i weithwyr ac i gwsmeriaid. Cyhoeddais gamau pellach i leddfu'r cyfyngiadau symud ynghyd ag amserlen ategol ddydd Gwener yr wythnos diwethaf.
English: As you can imagine, First Minister, Friday is a very busy day both on my Facebook page and by e-mail, where I've got questions about specific circumstances. I've had many questions, but I've picked two of the most frequently asked. The first of those is regarding the ability for driving instructors to offer lessons: when will driving instructors be able to offer lessons, and by extension, when will test centres then be able to open? And the other most frequently asked question is children's play centres: when will children's play centres be able to open? And that includes such things as soft play.
Welsh: Fel y gallwch chi ddychmygu, Prif Weinidog, mae dydd Gwener yn ddiwrnod prysur iawn ar fy nhudalen Facebook a thrwy e-bost, lle mae gen i gwestiynau am amgylchiadau penodol. Rwyf i wedi cael llawer o gwestiynau, ond rwyf i wedi dewis dau o'r rhai a ofynnwyd amlaf. Mae'r cyntaf o'r rhain yn ymwneud â hyfforddwyr gyrru yn cael cynnig gwersi: pryd y bydd hyfforddwyr gyrru yn cael cynnig gwersi, a thrwy estyniad, pryd y bydd canolfannau prawf yn cael agor wedyn? A'r cwestiwn arall a ofynnir amlaf yw canolfannau chwarae i blant: pryd y bydd canolfannau chwarae i blant yn cael agor? Ac mae hynny'n cynnwys pethau fel chwarae meddal.